**«Еуразиялық экономикалық одаққа мүше мемлекеттердің аумағынан Қазақстан Республикасының аумағына кәсіпкерлік қызмет мақсатында жеке тұлғалар импорттайтын тауарларды, оның ішінде акцизделетін тауарларды жатқызу өлшемшарттарын, сондай-ақ Еуразиялық экономикалық одаққа мүше мемлекеттердің аумағынан Қазақстан Республикасының аумағына салық салынатын тауарлар импортының мөлшерін түзету қағидаларын бекіту туралы» Қазақстан Республикасы Қаржы Министрі бұйрығының жобасына**

(бұдан әрі – Жоба)

**АНЫҚТАМА**

Жоба Қазақстан Республикасының Салық кодексінің 512-бабының 2) тармақшасына, 535-баптың 2-тармағының 1) тармақшасының екінші бөлігіне және 518-баптың 7-тармағының бірінші бөлігіне сәйкес әзірленді.

**Жобаның** мақсаты кәсіпкерлік қызмет мақсатында ЕАЭО аумағынан жеке тұлағалар әкелетін тауарларды айқындау үшін ашық және түсінікті өлшемдерді енгізу, сондай-ақ салық салынатын импортың мөлшерін түзету тәртібін белгілеу болып табылады. Бұл шаралар тауарлардың айналымын бақылауды қамтамасыз етуге, көлеңкелі экономика деңгейін төмендетуге және салықтық әкімшілендірудің тиімділігін арттыруға бағытталған.

Жеке тұлғалардың ЕАЭО елдерінен Қазақстан аумағына тауарларды әкелуі, егер жыл ішіндегі тауарлардың жалпы құны 360 еселенген АЕК-тен асатын болса немесе жекелеген тауар санаттарының саны белгіленген шектерден асатын болса (мысалы, 2 немесе одан да көп ұялы телефон, 1 велосипедтен асатын болса) кәсіпкерлік қызмет мақсатында жүзеге асырылады деп есептеледі. Бұл критерийлер бұрын пайдалануда болған, жол жүру барысында немесе тағайындалған межелі жерге жету үшін, сондай-ақ пайдалану белгілері бар қажетті тауарларға қолданылмайды.

Салық төлеуші салық салынатын импорттың мөлшерін растайтын құжаттардың негізінде өз бетінше түзету жүргізеді. Растайтын құжаттар болмаған жағдайда ресми ақпарат көздерінен алынған баға туралы мәліметтер немесе сараптамалық қорытындылар пайдаланылады. Мемлекеттік кірістер органдары түзетуді жүзеге асырады және салық төлеушіге анықталған сәйкессіздіктерді хабарлайды. Тексеру және шағымдану кезеңінде түзетуге жол берілмейді.

Жобаның **күтілетін нәтижесі** мемлекеттік кірістер органдары жүйесіндегі ашықтық пен бақылауды арттыру болып табылады, бұл көлеңкелі экономика деңгейін төмендетуге мүмкіндік береді, Еуразиялық экономикалық одаққа қатысушы елдер арасындағы тауар айналымын тиімді реттеуді қамтамасыз етеді, импортталатын тауарлардың құнын төмендету салдарынан бюджеттің жоғалуына жол бермеуге, сондай-ақ адал кәсіпкерлер мен өндірушілер үшін тең бәсекелестік жағдайларды және Еуразиялық экономикалық одаққа қатысушы елдермен өзара сауданың ашықтығын қамтамасыз етуге бағытталған.